'இற்று ஓடிய சிலையின் திறம் அறிவென்; இனி, யான் உன் பொன் தோள் வலி நிலை சோதனை புரிவான் நசை உடையேன்; செற்று ஓடிய திரள் தோள் உறு தினவும் சிறிது உடையேன்; மற்று ஓர் பொருள் இலை; இங்கு இது என் வரவு' என்றனன், உரவோன். 18 தயரதன் பரசுராமனிடம் அபயம் வேண்டுதல் அவன் அன்னது பகரும் அளவையின், மன்னவன் அயர்வான், 'புவனம் முழுவதும் வென்று, ஒரு முனிவற்கு அருள்புரிவாய்! சிவனும், அயன், அரியும் அலர்; சிறு மானிடர் பொருளோ?